# Timothée Chalamet

Timothée Chalamet (Manhattan, 27 de desembre de 1995) és un actor francoestatunidenc. Va començar a actuar en pel·lícules curtes abans d'aparèixer a la sèrie de televisió dramàtica Homeland el 2012. Al cap de dos anys, va debutar al cinema amb el drama Men, Women & Children i després aparegué a la pel·lícula de ciència-ficció de Christopher Nolan Interstellar.
El 2017, Chalamet es va fer conegut pel seu paper d'Elio Perlman al drama romàntic de Luca Guadagnino Call Me by Your Name, i després apareixeria a altres pel·lícules coming-of-age com ara Hot Summer Nights i Lady Bird, així com al western Hostiles. La seva actuació a Call Me by Your Name li va valdre una nominació a l'Oscar al millor actor, el tercer nominat en aquesta categoria més jove de la història. Després va interpretar un adolescent drogoaddicte al drama Beautiful Boy (2018), que li va valdre una nominació al BAFTA al millor actor secundari. El 2019, Chalamet va interpretar el rei Enric V i un adolescent enamorat als drames d'època The King i Donetes, respectivament.
Al teatre, Chalamet va actuar a l'obra autobibliogràfica de John Patrick Shanley Prodigal Son el 2016, actuació que li va fer guanyar alguns guardons.

## Infantesa i educació

Timothée Chalamet va néixer el 27 de desembre de 1995 a la ciutat de Nova York i va créixer a Hell's Kitchen. La seva mare, Nicole Flender, és una agent immobiliària i exballarina de Broadway. El seu pare, Marc Chalamet, és un editor per UNICEF i excorresponsal del Le Parisien. Té una germana gran, Pauline, nascuda el 1992 i que és una actriu resident a París.
Chalament té fluïdesa en anglès i en francès. Té la doble nacionalitat dels Estats Units i de França. Va passar els estius de la seva infantesa a un poble que es trobava a dues hores de Lió, Le Chambon-sur-Lignon.
Al principi de la seva educació, Chalament va passar uns «anys miserables» ja que el rigorós programa acadèmic de la seva escola no li permetia desenvolupar la creativitat. La seva admissió a la Fiorello H. LaGuardia High School va ser un moment decisiu per l'estima a la interpretació. S'hi va graduar el 2013.
Després de l'institut, Chalamet (que encara tenia 17 anys) va assistir a la Universitat de Colúmbia durant un any, en què va estudiar antropologia cultural. Després de rodar Interstellar va trobar difícil assimilar-se a Colúmbia, per la qual cosa va transferir-se a la Universitat de Nova York.
Quan era petit li hagués agradat dedicar-se al futbol, era una de les coses que també li apassionava. És per això que quan era jove portava un equip de futbol de nens petits on estiuejava.

## Carrera
### Primers papers (2008–2016)

De nen, Chalament va aparèixer en diversos anuncis publicitaris i va actuar en dos curts de terror abans de debutar a la televisió en un episodi de la sèrie Law & Order (2009), en què interpretà la víctima d'un assassinat. Va tenir un paper secundari al telefilm Loving Leah (2009). El 2011 va debutar al teatre amb l'obra The Talls, una comèdia ambientada als anys 1970 on interpretava un nen de 12 anys curiós pel sexe. El 2012, Chalament va interpretar papers periòdics a les sèries Royal Pains i Homeland, una sèrie de thriller d'espies on interpretava el fill rebel del vicepresident.
L'any 2014 interpreta un paper secundari a la pel·lícula Men, Women & Children. Aquell mateix any també va interpretar Tom Cooper, el fill del personatge de Matthew McConaughey a Interstellar, dirigida per Christopher Nolan. El 2014 també va interpretar la versió jove del coprotagonista de la comèdia Worst Friends. El 2015, Chalament va coprotagonitzar amb Andrew Droz Palermo el thriller de fantasia One & Two on interpretava Zac, un fill que, juntament amb la seva germana, comença a explorar les habilitats inusuals i els secrets foscos de la família quan la seva mare emmalalteix. També va interpretar la versió jove del personatge de James Franco a la pel·lícula The Adderall Diaries de Pamela Romanowsky. El seu últim paper del 2015 va ser el de Charlie Cooper, el net taciturn dels personatges interpretats per Diane Keaton i John Goodman, que va interpretar a la comèdia nadalenca Love the Coopers.
Chalamet va passar una època després d'Interstellar —un paper que creia que impulsaria la seva carrera— en què les audicions que feia no tenien èxit. Es va presentar a les audicions de pel·lícules com ara The Neon Demon, The Theory of Everything, La llar de Miss Peregrine per a nens peculiars i White Boy Rick.
El febrer de 2016, va interpretar Jim Quinn a l'obra de teatre autobiogràfica Prodigal Son al Manhattan Theatre Club. Chalamet, escollit especialment pel guionista i director John Patrick Shanley i el productor Scott Rudin, va interpretar un jove Shanley, un nen del Bronx no adaptat a una escola preparatòria de prestigi a Nou Hampshire el 1963. Chalamet també va actuar amb Lily Rabe interpretant l'estudiant amb problemes Billy a Miss Stevens.

### Descoberta (2017–actualitat)

Després d'estar involucrat en el projecte per tres anys, Chalamet va actuar a la pel·lícula Call Me by Your Name de Luca Guadagnino, basada en la novel·la homònima d'André Aciman. Tracta d'un jove de nom Elio que, vivint a Itàlia durant els anys 1980, s'enamora d'Oliver (Armie Hammer), un estudiant universitari que ha anat a viure amb la seva família durant l'estiu. Per interpretar aquest paper, Chalamet va rebre lliçons d'italià i va aprendre a tocar el piano i la guitarra. El The New York Times el va incloure a la llista de millors actors d'aquell any. Va ser nominat a l'Oscar al millor actor (la tercera persona més jove de la història en ser-ne), així com altres nominacions als Globus d'Or, els BAFTA i els SAG. En la seva segona pel·lícula de 2017, Chalamet va interpretar Daniel, un adolescent maldestre que es veu involucrat en negocis de drogues durant un estiu, al debut d'Elijah Bynum com a director Hot Summer Nights. El 2017 també va aparèixer a Lady Bird, on interpretava Kyle Scheible, un hipster benestant en una banda i interès amorós del personatge de Saoirse Ronan al debut de Greta Gerwig com a directora. El desembre de 2017 es va estrenar el seu últim i quart film de 2017, el western Hostiles de Scott Cooper, on interpretava el soldat Philippe DeJardin i on també actuava Christian Bale.
El 2018, Chalamet va ser convidat a unir-se a l'Acadèmia de les Arts i les Ciències Cinematogràfiques. Més tard aquell any, Chalamet va interpretar Nic, un adolescent addicte a la metamfetamina que té una relació difícil amb el seu pare, el periodista David Sheff (Steve Carell), al drama Beautiful Boy, dirigit per Felix van Groeningen.
El 2019, Chalamet va aparèixer a la pel·lícula Dia de pluja a Nova York, una comèdia romàntica de Woody Allen. Les acusacions d'abús sexual contra Allen van fer que Chalamet donés el seu salari a diverses organitzacions caritatives. Després interpretà el rei Enric V d'Anglaterra, un príncep jove que accedeix al tron anglès per casualitat, al drama d'època de Netflix The King, dirigit per David Michôd i basat en diverses obres de teatre de Shakespeare. La seva tercera interpretació de 2019 va ser la de Theodore «Laurie »Laurence, un adolescent enamorat, a Donetes, en una adaptació de la novel·la homònima de Louisa maig Alcott.
Chalamet participa a l'adaptació de la novel·la de ciència-ficció Dune al cinema de Denis Villeneuve, on interpreta el protagonista Paul Atreides, i a la comèdia dramàtica The French Dispatch, on interpreta un estudiant revolucionari.

#### Propers projectes

Chalament debutarà al teatre londinec amb l'obra d'Amy Herzog 4000 Miles, coprotagonitzada per Eileen Atkins i que estava prevista per l'abril de 2020 però es va posposar per la pandèmia per coronavirus. També interpretarà el cantant Bob Dylan al biopic A complete unknown, dirigit per James Mangold; i reprendrà el seu paper d'Elio a la seqüela de Call Me by Your Name.

## Filmografia
### Cinema

| Any | Títol | Paper | Director | Notes |
| 2014 | Men, Women & Children | Vance !Danny Vance | Reitman, JasonJason Reitman | |
| 2014 | Interstellar | Cooper, Tom !Tom Cooper (de petit) | Nolan, ChristopherChristopher Nolan | |
| 2014 | Worst Friends | Sam !Sam (de petit) | Arend !Ralph Arend | |
| 2015 | One & Two | Zac | Palermo, Andrew DrozAndrew Droz Palermo | |
| 2015 | Adderall Diaries, The !The Adderall Diaries | Elliott !Stephen Elliott (adolescent) | Romanowsky, PamelaPamela Romanowsky | |
| 2015 | Love the Coopers | Cooper, Charlie !Charlie Cooper | Nelson !Jessie Nelson | |
| 2016 | Miss Stevens | Mitman !Billy Mitman | Hart, JuliaJulia Hart | |
| 2017 | Call Me by Your Name | Elio Perlman | Guadagnino, LucaLuca Guadagnino | |
| 2017 | Hot Summer Nights | Middleton !Daniel Middleton | Bynum !Elijah Bynum | |
| 2017 | Lady Bird | Scheible !Kyle Scheible | Gerwig, GretaGreta Gerwig | |
| 2017 | Hostiles | DeJardin !Philippe DeJardin | Cooper !Scott Cooper | |
| 2018 | Beautiful Boy: Sempre seràs el meu fill | Nic Sheff | van Groeningen, FelixFelix van Groeningen | |
| 2019 | Dia de pluja a Nova York | Welles !Gatsby Welles | Allen, WoodyWoody Allen | |
| 2019 | King, The !The King | Enric !Rei Enric V | Michôd, DavidDavid Michôd | |
| 2019 | Donetes | Laurence !Theodore "Laurie" Laurence | Gerwig !Greta Gerwig | |
| 2021 | French Dispatch, The !The French Dispatch | Zeffirelli | Anderson, WesWes Anderson | Post-producció |
| 2021 | Dune | Paul Atreides | Villeneuve, DenisDenis Villeneuve | |
| 2021 | A Man Named Scott | Ell mateix | Robert Alexander | Documental |
| 2021 | Don't Look Up | Yule | Adam McKay | |
| 2022 | Bones & All | Lee | Luca Guadagnino | També productor; postproducció |
| 2023 | Dune: Part 2 | Paul Atreides | Villeneuve, DenisDenis Villeneuve | |
| 2023 | Wonka | Willy Wonka | Paul King | |
| 2024 | A Complete Unknown | Bob Dylan | James Mangold | |

### Televisió

| Any | Títol | Paper | Notes |
| 2009 | Law & Order | Eric Foley | Episodi: "Pledge" |
| 2009 | Loving Leah | Jake Lever (de petit) | Telefilm |
| 2011 | What Would You Do? | No apareix als crèdits | 1 episodi |
| 2012 | Royal Pains | Luke | 4 episodis |
| 2012 | Homeland | Finn Walden | 8 episodis |
| 2020 | Graduate Together: America Honors the High School Class of 2020 | Ell mateix | Episodi especial |
| 2020–2021 | Saturday Night Live | Ell mateix (amfitrió i cameo) | 2 episodis |
| 2021 | "All-Electric Cadillac Lyriq" | Edward Scissorhands | Anunci a la Super Bowl LV |
| 2022 | Entergalactic | Jimmy | Veu en anglès; postproducció |

### Teatre

| Any | Títol | Paper | Teatre |
| 2011 | The Talls | Nicholas Clarke | Teatre McGinn/Cazale |
| 2016 | Prodigal Son | Jim Quinn | Manhattan Theatre Club |
| 2020 | 4000 Miles | Leo Joseph-Connell | The Old Vic |

## Premis i nominacions

Oscar :
| Any | Categoria | Pel·lícula | Resultat | Referència |
| 2017 | Millor actor | Call Me by Your Name | Nominat | |
| Globus d'Or |||||
| Any | Categoria | Pel·lícula | Resultat | Referència |
| 2017 | Millor actor dramàtic | Call Me by Your Name | Nominat | |
| 2018 | Millor actor secundari | Beautiful Boy | Nominat | |
| BAFTA |||||
| Any | Categoria | Pel·lícula | Resultat | Referència |
| 2017 | Millor actor | Call Me by Your Name | Nominat | |
| 2017 | Premi BAFTA a l'estrella emergent | Premi BAFTA a l'estrella emergent | Nominat | |
| 2018 | Millor actor secundari | Beautiful Boy | Nominat | |
| Sindicat d'Actors |||||
| Any | Categoria | Pel·lícula | Resultat | Referència |
| 2012 | Millor repartiment de sèrie dramàtica | Homeland | Nominat | |
| 2017 | Millor actor | Call Me by Your Name | Nominat | |
| 2017 | Millor repartiment | Lady Bird | Nominat | |
| 2018 | Millor actor secundari | Beautiful Boy | Nominat | |
| Any | Categoria | Pel·lícula | Resultat | Referència |
| 2017 | Millor actor | Call Me by Your Name | Nominat | |
| 2017 | Millor repartiment | Lady Bird | Nominat | |
| 2018 | Millor actor secundari | Beautiful Boy | Nominat | |
| 2020 | Millor repartiment | Donetes | Nominat | |
| Independent Spirit |||||
| Any | Categoria | Pel·lícula | Resultat | Referència |
| 2017 | Millor actor | Call Me by Your Name | Guanyador | |
| Satellite |||||
| Any | Categoria | Pel·lícula | Resultat | Referència |
| 2018 | Millor actor secundari | Beautiful Boy | Nominat | |

## Vida privada

A l'institut públic LaGuardia, coneix Lourdes Ciccone-Leon, filla de la cantant Madonna i de l'entrenador Carlos Leon, i hi festejarà entre el 2013 i el 2015.
Entre el 2018 i el 2020 festeja amb l'actriu francoestatunidenca Lily-Rose Depp, filla de la cantant Vanessa Paradis i de l'actor Johnny Depp. Del juny de 2020 ença està festejant amb l'actiu mexicana Eiza González.
Apassionat del futbol des que era nen, és seguidor del Saint-Étienne.

## Referències

* ↑ «Timothée Chalamet» (en anglès). Globus d'Or, 19-09-2018. [Consulta: 14 agost 2020].
* 1 2 3 4 Riley, Daniel. «Timothée Chalamet Is a Once-in-a-Generation Talent» (en anglès americà). GQ, 14-02-2018. [Consulta: 14 agost 2020].
* ↑ Gould, Jennifer. «This fancy Upper West Side townhouse housed a sitcom star» (en anglès). New York Post, 07-03-2018. [Consulta: 14 agost 2020].
* ↑ Belpeche, Stéphanie. «Timothée Chalamet, le nouveau chouchou de Hollywood» (en francès). Le Journal de Dimanche, 28-02-2018. Arxivat de l'original el 2020-06-11. [Consulta: 14 agost 2020].
* ↑ Piette, Jérémy. «Timothée Chalamet, appelez-le par son nom» (en francès). Libération, 26-02-2018. Arxivat de l'original el 2018-09-19. [Consulta: 14 agost 2020].
* ↑ Boudsocq, Stéphane. «"La Ch'tite famille" et "Call Me By Your Name" dans les sorties de la semaine» (en francès). RTL, 28-02-2018. [Consulta: 14 agost 2020].
* ↑ Goldberg, Jacky. «Rencontre avec Timothée Chalamet, "the next big thing" du cinéma hollywoodien» (en francès). Les Inrockuptibles, 06-02-2018. [Consulta: 14 agost 2020].
* 1 2 3 Herman, James Patrick. «Timothée Chalamet - Takes off in Interstellar» (en anglès). Verge Magazine, 06-02-2015. Arxivat de l'original el 2015-02-06. [Consulta: 14 agost 2020].
* ↑ Horowitz, Josh. «Happy Sad Confused - Timothee Chalamet» (en anglès). Stitcher. MTV, 26-04-2018. Arxivat de l'original el 2018-04-26. [Consulta: 14 agost 2020].
* ↑ «PeopleHop: Timothée Chalamet» (en anglès). Bwog, 19-09-2013. Arxivat de l'original el 2018-09-19. [Consulta: 14 agost 2020].
* ↑ Freedman, Adrianna Chaviva. «Timothee Chalamet Is The Youngest In 80 Years To Be Nominated For Best Actor» (en anglès). The Forward, 05-02-2018. [Consulta: 14 agost 2020].
* ↑ West, James. «Back in the day with Timothée Chalamet» (en anglès). HERO Magazine, 31-03-2018. [Consulta: 14 agost 2020].
* 1 2 McConaughey, Matthew. «Timothée Chalamet» (en anglès). Interview, 02-06-2017. [Consulta: 14 agost 2020].
* ↑ Kaufman, Amy. «Timothée Chalamet is Hollywood's next big thing with 'Call Me by Your Name' and 'Lady Bird'» (en anglès). Los Angeles Times, 17-11-2017. [Consulta: 14 agost 2020].
* ↑ Monteil, Abby. «The best Timothée Chalamet movies to watch, according to fans» (en anglès). Insider, 21-04-2020. [Consulta: 14 agost 2020].
* ↑ Isherwood, Charles «A 17-Year-Old Beanstalk From a Wholesome ’70s Family Is Eager to Go Far Out» (en anglès). The New York Times, 27-08-2011. ISSN: 0362-4331.
* ↑ Dziemianowicz, Joe. «'The Talls' review: Family drama is familiar story, but excellent acting gives play extra boost» (en anglès). New York Daily News, 16-08-2011. [Consulta: 14 agost 2020].
* ↑ «Men, Women & Children» (en anglès). Metacritic. [Consulta: 14 agost 2020].
* ↑ Sneider, Jeff. «Christopher Nolan Casting Young 'Homeland' Actor in 'Interstellar' (Exclusive)» (en anglès). TheWrap, 15-07-2013. [Consulta: 14 agost 2020].
* ↑ «Worst Friends (2014)» (en anglès). Rotten Tomatoes. [Consulta: 14 agost 2020].
* ↑ Gold, Daniel M. «Review: ‘One & Two’ Exposes Dangers of Trying to Control Teenagers» (en anglès). The New York Times, 13-08-2015. ISSN: 0362-4331.
* ↑ «The Adderall Diaries (2016)» (en anglès). Rotten Tomatoes. [Consulta: 14 agost 2020].
* ↑ «Love the Coopers (2015)» (en anglès). Rotten Tomatoes. [Consulta: 14 agost 2020].
* ↑ Rothkopf, Joshua. «Timothée Chalamet: ‘I don't know how the f**k any of this happened'» (en anglès). TimeOut London, 05-10-2018. [Consulta: 14 agost 2020].
* ↑ «Timothee Chalamet» (en anglès). Alumni & Friends of LaGuardia, 19-09-2018. Arxivat de l'original el 2018-09-19. [Consulta: 14 agost 2020].
* ↑ «Miss Stevens». Americana Film Fest. [Consulta: 14 agost 2020].
* ↑ Raup, Jordan. «Michael Stuhlbarg, Armie Hammer & More Leading Luca Guadagnino’s ‘Call Me By Your Name’» (en anglès). The Film Stage, 23-05-2016. [Consulta: 14 agost 2020].
* ↑ Vivarelli, Nick. «Berlinale: Luca Guadagnino on Why ‘Call Me by Your Name’ Strikes Such Deep Chords» (en anglès). Variety, 13-02-2017. [Consulta: 14 agost 2020].
* ↑ Scott, A. O.; Morris, Wesley «The 10 Best Actors of the Year» (en anglès). The New York Times, 07-12-2017. ISSN: 0362-4331.
* ↑ «The 90th Academy Awards | 2018» (en anglès). [Consulta: 14 agost 2020].
* ↑ Collins, K. Austin. «Timothée Chalamet Makes the Overwrought Hot Summer Nights Worthwhile» (en anglès americà). Vanity Fair, 26-07-2018. [Consulta: 14 agost 2020].
* ↑ Kohn, Eric. «Saoirse Ronan Scores Her Greatest Role In Greta Gerwig’s Winning Directorial Debut ‘Lady Bird' — Review» (en anglès). IndieWire, 02-09-2017. [Consulta: 14 agost 2020].
* ↑ Marotta, Jenna. «‘Call Me by Your Name’: Timothée Chalamet is Learning How to Be a Man, Onscreen and Off» (en anglès). IndieWire, 17-11-2017. [Consulta: 14 agost 2020].
* ↑ Pedersen, Erik. «Movie Academy Invites Record 928 For Membership; Focus On Diversity» (en anglès). Deadline, 25-06-2018. [Consulta: 14 agost 2020].
* ↑ Ford, Rebecca. «Sundance Breakout Timothee Chalamet Joining Steve Carell in 'Beautiful Boy' (Exclusive)» (en anglès). The Hollywood Reporter, 06-02-2017. [Consulta: 14 agost 2020].
* ↑ Vivarelli, Nick. «Woody Allen's ‘A Rainy Day in New York’ to Be Released in Italy (EXCLUSIVE)» (en anglès). Variety, 05-05-2019. [Consulta: 14 agost 2020].
* ↑ Harmon, Steph «Timothée Chalamet: 'I don't want to profit from my work on Woody Allen's film'» (en anglès). The Guardian, 16-01-2018. ISSN: 0261-3077.
* ↑ Wiseman, Andreas. «Robert Pattinson, Lily-Rose Depp Among Cast Joining Timothée Chalamet In Netflix Pic ‘The King’, Cameras Roll This Week» (en anglès). Deadline Hollywood, 31-05-2018. [Consulta: 14 agost 2020].
* ↑ Sharf, Zack. «‘The King’ First Look: All Hail Timothée Chalamet in Netflix’s Shakespearean Drama» (en anglès). IndieWire, 25-07-2019. [Consulta: 14 agost 2020].
* ↑ Rich, Katey. «Timothée Chalamet Lost 20 Pounds for His Latest Role, but That Wasn't the Hard Part» (en anglès americà). Vanity Fair, 08-09-2018. [Consulta: 14 agost 2020].
* ↑ Sharf, Zack. «Timothée Chalamet Raves About ‘Dune’ and Denis Villeneuve: ‘If You Do a Big Movie, Make Sure It’s With a Great Director’» (en anglès). IndieWire, 27-09-2018. [Consulta: 14 agost 2020].
* ↑ D'Alessandro, Anthony. «Warner Bros. Dates ‘Dune’ For novembre 2020 & More» (en anglès). Deadline Hollywood, 16-02-2019. [Consulta: 14 agost 2020].
* ↑ Kroll, Justin. «Timothee Chalamet Joins Tilda Swinton, Bill Murray in Wes Anderson's ‘The French Dispatch’» (en anglès). Variety, 06-12-2018. [Consulta: 14 agost 2020].
* ↑ Stolworthy, Jacob. «Wes Anderson has assembled an out-of-this-world cast for his new film» (en anglès). The Independent, 17-01-2020. [Consulta: 14 agost 2020].
* ↑ Bakare, Lanre «Timothée Chalamet to make London stage debut» (en anglès). The Guardian, 20-11-2019. ISSN: 0261-3077.
* ↑ «A note from our Artistic Director» (en anglès). Old Vic Theater, 18-03-2020. [Consulta: 14 agost 2020].
* ↑ Stedman, Alex. «Timothee Chalamet to Play Bob Dylan in Film Directed by James Mangold» (en anglès). Variety, 06-01-2020. [Consulta: 14 agost 2020].
* ↑ D'Alessandro, Anthony. «‘Call Me By Your Name’ Sequel ‘Find Me’: Timothée Chalamet, Armie Hammer & More Returning Says Director Luca Guadagnino – Reports» (en anglès). Deadline, 05-04-2020. [Consulta: 14 agost 2020].
* ↑ «Fox Searchlight Buys Wes Anderson's 'The French Dispatch'». Variety, 19-09-2019. Arxivat de l'original el 21 setembre 2019. [Consulta: 21 setembre 2019].
* ↑ Aranda, Samuel. «Oscars 2018: la llista completa dels nominats». El Periódico de Catalunya, 24-01-2018. [Consulta: 14 agost 2020].
* ↑ «Timothée Chalamet» (en anglès). Premis Globus d'Or. [Consulta: 14 agost 2020].
* ↑ «Winners & Nominees 2019» (en anglès). Premis Globus d'Or. Arxivat de l'original el 2018-12-20. [Consulta: 14 agost 2020].
* ↑ «BAFTA Awards Search» (en anglès). BAFTA Awards. [Consulta: 14 agost 2020].
* ↑ «EE British Academy Film Awards Winners in 2019» (en anglès). BAFTA, 09-01-2019. [Consulta: 14 agost 2020].
* ↑ «The 19th Annual Screen Actors Guild Awards» (en anglès). Screen Actors Guild Awards. [Consulta: 14 agost 2020].
* ↑ «The 24th Annual Screen Actors Guild Awards» (en anglès). Screen Actors Guild Awards. [Consulta: 14 agost 2020].
* ↑ «The 25th Annual Screen Actors Guild Awards» (en anglès). Screen Actors Guild Awards. [Consulta: 14 agost 2020].
* ↑ Kilday, Gregg. «Critics' Choice Awards: 'The Shape of Water' Leads With 14 Nominations» (en anglès). The Hollywood Reporter, 06-12-2017. [Consulta: 14 agost 2020].
* ↑ Hammond, Pete. «Critics' Choice Awards Nominations: ‘The Favourite’ Tops With 14, ‘Black Panther’ A Marvel, ‘First Man' Rebounds; ‘The Americans' Leads TV Series» (en anglès). Deadline Hollywood, 10-12-2018. [Consulta: 14 agost 2020].
* ↑ Hammond, Pete. «‘The Irishman', ‘Once Upon A Time In Hollywood' Lead Critics' Choice Nominations; Netflix Dominates With 61 Noms In Movies And TV» (en anglès). Deadline Hollywood, 08-12-2019. [Consulta: 14 agost 2020].
* ↑ «Best Male Lead Archives» (en anglès). Film Independent Spirit Awards, 02-01-2018. Arxivat de l'original el 2018-01-02. [Consulta: 14 agost 2020].
* ↑ «2018 Winners» (en anglès). International Press Academy. [Consulta: 14 agost 2020].
* ↑ «El romance bomba de Lola, la hija de Madonna, y uno de los nominados a los Oscar» (en castellà). Lecturas, 29-01-2018. [Consulta: 16 agost 2020].
* ↑ Fontaine, Mathilde. «EXCLU Lily-Rose Depp amoureuse : découvrez ses photos in love avec Timothée Chalamet» (en francès). Voici, 19-10-2018. [Consulta: 14 agost 2020].
* ↑ Marks, Olivia. «“We Find Our Crisis In A Moment Of Stasis”: An Audience With The Wildly Talented Timothée Chalamet» (en anglès britànic). Vogue, 17-04-2020. [Consulta: 14 agost 2020].
* ↑ «Timothée Chalament i Eiza González, nova parella». La Vanguardia, 28-06-2020. [Consulta: 14 agost 2020].
* ↑ «Timothée Chalamet ne se lasse pas de regarder les matchs de foot de Saint-Étienne» (en francès). Vanity Fair, 23-02-2018. [Consulta: 14 agost 2020].
* ↑ Girardon, Caroline. «Timothée Chalamet n'oublie pas ses origines françaises» (en francès). 20 minutes, 01-03-2018. [Consulta: 14 agost 2020].